Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 19 เม.ย.66
Daily Focus-บล.ฟินันเซีย ไซรัส ประจำวันที่ 19 เม.ย.66
19 เม.ย. 2566

บล.ฟินันเซีย ไซรัส แนวโน้มตลาดวันนี้ (19 เม.ย.66) คาด SET ยังคงแกว่งตัว Sideways กรอบ 1,585-1,600 จุด ตลาดยังขาดปัจจัยบวกใหม่ที่ชัดเจนหนุน โฟกัสหลักในระยะนี้อยู่ที่การประกาศผลประกอบการไตรมาส 1/66 ของบจ.เริ่มสัปดาห์นี้ แม้ตลาดจะรับรู้โอกาสการปรับขึ้นดอกเบี้ยของ FED ในการประชุมเดือน พ.ค. สู่ระดับ 5-5.25% ไปแล้วค่อนข้างมาก แต่การคงดอกเบี้ยในระดับสูงยาวนานเพื่อให้มั่นใจว่าเงินเฟ้อจะปรับตัวลงได้ต่อเนื่องสู่กรอบเป้าหมาย 2% ในระยะยาวยังเป็นปัจจัยกดดันเศรษฐกิจให้มีแนวโน้มชะลอชัดขึ้นในระยะถัดไป ทำให้การฟื้นตัวของสินทรัพย์เสี่ยงยังจำกัด
อย่างไรก็ตามแนวโน้มการเติบโตของเศรษฐกิจฝั่งเอเชียรวมถึงไทยที่แข็งแกร่งกว่าสหรัฐฯและยุโรป ประกอบกับการเลือกตั้งที่กำลังจะเกิดขึ้นหากผลออกมาในเชิงบวกโดยมีแนวโน้มจัดตั้งรัฐบาลใหม่อย่างมีเสถียรภาพได้จะเป็นปัจจัยหนุนตลาดฯในครึ่งหลังของปี 66 ถึงปี 67
โดยยังชอบหุ้น Domestic Play และคาด Outperform ตลาดได้ต่อเนื่อง ระยะสั้นเน้นเลือกเก็งกำไรหุ้นที่มีปัจจัยบวกเฉพาะตัวและคาดกำไรไตรมาส 1/66 ออกมาแข็งแกร่ง
กลยุทธ์ : เลือกลงทุนในหุ้นที่คาดมีกำไรไตรมาส 1/66 แข็งแกร่ง//ทยอยสะสมหุ้นเพิ่มในช่วงปรับฐาน
หุ้นเด่นเดือน เม.ย. : AOT, BA, BGRIM, CPN, MAKRO